Diari Oficial de la Generalitat Valenciana


Sumari del DOGV 3484, del 29-04-1999 (1999/3740)

RESOLUCIÓ de 22 d'abril de 1999, del conseller d'Obres Públiques, Urbanisme i Transports, relativa a la modificació puntual número 10 del Pla General d'Ordenació Urbana de Sant Vicent del Raspeig (Alacant).
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3484

Data del DOGV
:   29-04-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/3740


Data del document
:   29-04-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Sant Vicent del Raspeig
    * pla d'urbanisme

RESOLUCIÓ de 22 d'abril de 1999, del conseller d'Obres Públiques, Urbanisme i Transports, relativa a la modificació puntual número 10 del Pla General d'Ordenació Urbana de Sant Vicent del Raspeig (Alacant). [1999/M3740]
  
Vist l'expedient relatiu al Projecte de Modificació Puntual número 10 del Pla General d'Ordenació Urbana de Sant Vicent del Raspeig (Alacant), del qual resulten rellevants els següents
  
Antecedents de fet
  
Primer
  
L'Ajuntament de Sant Vicent del Raspeig, en sessió plenària celebrada el dia 30 de setembre de 1998, en va acordar l'aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana, de 18 d'agost de 1998 i en un dels diaris de major difusió provincial el 10 d'agost de 1998, i s'han presentat dues al·legacions, que van ser desestimades.
  
Segon
  
La documentació està integrada per memòria informativa i justificativa i plans modificats en el mateix format que el Pla General.
  
Tercer
  
Consten en l'expedient informes de la Conselleria de Cultura, Educació i Ciència de 6 de novembre de 1998 i de 15 d'abril de 1999.
  
Quart
  
La Comissió Territorial d'Urbanisme d'Alacant, reunida en sessió de 15 de febrer de 1999, va acordar: Emetre un informe favorable de la modificació puntual número 10 del Pla General d'Ordenació Urbana de Sant Vicent del Raspeig, encara que supeditant la seua remissió al conseller d'Obres Públiques, Urbanisme i Transports, als efectes que continue la seua tramitació conforme al que disposa l'article 55.4 de la Llei Reguladora de l'Activitat Urbanística, a què s'obtinga l'informe favorable de la Conselleria de Cultura, Educació i Ciència sobre la modificació 4.
  
Cinqué
  
El president de la citada Comissió Territorial d'Urbanisme per la Resolució de 22 d'abril de 1999 va considerar complides les condicions imposades en el citat acord.
  
Sisé
  
Aquesta Conselleria d'Obres Públiques, Urbanisme i Transports ha emés un informe favorable de l'aprovació definitiva d'aquest expedient quant a la modificació de zones verdes.
  
Fonaments de dret
  
Primer
  
Respecte del procediment, en el cas present s'han observat les prescripcions legalment establides per a la tramitació de modificacions de planejament general d'aquesta índole, que estan constituïdes pels articles 38 i 39 per remissió de l'article 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Així mateix, s'han sol·licitat els diferents informes preceptius.
  
Segon
  
Quant al fons de l'assumpte, l'objecte d'aquest expedient comprén quatre modificacions puntuals:
  
1. La primera pretén corregir un error material que ve des de l'aprovació del Pla General d'Ordenació Urbana vigent i que consisteix en la qualificació UP-2 per a dues parcel·les de la Urbanització Haygon quan haurien d'haver-se qualificat UP-1 i que ara es corregeix. Afecta les parcel·les número 1 i 3 de l'avinguda de Haygon, cantó amb la carretera de Vilafranquesa.
  
2. La segona es refereix a la reducció dels eixos comercials fixats en el Pla General d'Ordenació Urbana com a tal amb l'ordenança CT 2b a solament tres trams dels carrers que són els que realment tenen transcendència comercial.
  
Les parcel·les excloses d'aquests trams passen a l'ordenança CT primera. També s'afecten en el mateix sentit les unitats d'execució UA/5 i UA/8 per a les quals es redacten noves fitxes de planejament.
  
3. La tercera es refereix a un canvi d'alineacions en sòl urbà en l'últim tram del carrer del Torró, al costat del ferrocarril. Els terrenys estan situats en sòl urbà, afecten una mateixa propietat i no produeixen increments d'edificabilitat.
  
4. Té com a objecte l'obtenció per part de l'Ajuntament de sòl dotacional per a ubicar el nou institut del municipi, per a la qual cosa es proposa dins de l'àmbit de la UA-12 de sòl urbà el canvi de qualificació de 0,65 ha de parcs i jardins (EL/PJ) a dotacional docent que se sumaria a la ja qualificada amb aquest ús (0,58 ha), amb la qual cosa obtindrien en la unitat 1,23 ha de dotacional docent D/DO.
  
Aquesta minoració d'espais lliures es compensaria amb el pas de 10.352 m2 de superfície qualificada com a D/DO situada a la urbanització Los Girasoles a parcs i jardins. De manera que amb la modificació no es produeix una disminució o detriment de les zones verdes públiques anteriorment previstes, i està justificat el compliment del que disposa l'article 55.3 de la LRAU.
  
Tercer
  
Les determinacions contingudes en aquest expedient es consideren correctes des del punt de vista de les exigències de la política urbanística i territorial de la Generalitat Valenciana, tal i com recull l'article 40 de la LRAU, tenint en compte que: respecte de la modificació 3, si bé la nova proposta no millora la vigent en el Pla General d'Ordenació Urbana, es considera que forma part de l'ordenació detallada, d'exclusiva competència municipal. I quant a la modificació 4, a la vista de la nova documentació aportada per l'Ajuntament amb data 2 de febrer de 1999, per tal de reparar el que indica l'informe d'Educació, caldrà atendre's al nou informe que s'emeta respecte d'això per part de la Conselleria de Cultura, Educació i Ciència.
  
Quart
  
El conseller d'Obres Públiques, Urbanisme i Transports és competent per a l'aprovació d'aquest expedient, a l'empara de l'article 55.4 i disposició transitòria novena de la LRAU, per ser objecte d'aquest una diferent qualificació o ús urbanístic de les zones verdes o espais lliures previstes amb anterioritat, amb l'informe previ de la Comissió Territorial d'Urbanisme.
  
Vistos els preceptes legals citats i altres de general i pertinent aplicació, resolc:
  
Aprovar definitivament la modificació puntual número 10 del Pla General d'Ordenació Urbana de Sant Vicent del Raspeig.
  
Aquesta resolució entrarà en vigor el mateix dia en què es publique en el Diari Oficial de la Generalitat Valenciana. Aquesta publicació excusa la seua notificació individualitzada.
  
Contra aquesta resolució, que posa fi a la via administrativa, es podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que disposen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que puga exercir qualsevol altre recurs que estime oportú.